रजनीकांत शास्त्री
शाहाबाद जिले के एकौना ( बड़हरा ) नामक स्थान के निवासी श्री कोमल साहु जी के पुत्र थे । आपका जन्म 1881ई को हुआ था । आपकी प्रारम्भिक शिक्षा मटुकपुर ( शाहाबाद ) के मिडील इंगलिश स्कूल में हुई । तदनन्तर आपने आरा नगर के महाजनी मिडल इंगलिश स्कूल से छात्रवृत्ति के साथ मिडील की परीक्षा पास की । मिडील पास करने के बाद आपका नाम आरा के " टाउन हाईस्कूल में लिखवाया गया । वहाँ से आपने सन् 1896 ई में मैट्रिक की परीक्षा छात्रवृत्ति के साथ प्रथम श्रेणी में पास की । इसके बाद पटना के बी ० एन् ० काँलेज से वी० ए० की परीक्षा पास कर 1904 ई ० में आपने आरा जिलास्कूल में अध्यापक के पद पर कार्य सम्पादन किया। 1808 ई० में आपने वकालत की परीक्षा पास की । आगे चलकर आपको अनेक डिग्रियाँ-उपाधियाँ प्राप्त हुई' । वकालत पास करने पर 1909 ई ० में आपने आरा में वकालत शुरू की । परन्तु, कतिपय कारणों से आपने वकालत छोडकर पुन: दानापुर ( पटना ) में एक हाइरुकूल में अध्यापन'कार्य प्रारम्भ कर दिया । आपके अध्यापन-नैपुण्य को देखकर आपकी बक्सर हाइस्कूल में "सह-प्रधानाध्यापक के पद पर प्रतिष्ठित किया गया । वहाँ आपने अपने सुंदर अध्यापन से छात्रों एवं अभि भावकों में अच्छी प्रतिष्ठा प्राप्त कर ली थी । आपने वहाँ से 1 जुलाई, 1942 ई०, को अवकाश-ग्रहण किया । स्कूल में कार्य करते समय ही आप अपने लेखन-कार्य' में संलग्न थे । अतएव वहाँ से अवकाश ग्रहण करते ही आपने करीब दर्जनों' पृस्तकें लिख डाला । आपके द्वारा लिखित पृस्तकों में हिन्दी-व्याकरण की "सिद्वान्त कौमुदी' , "हिन्दू-जाति का उत्थान और पतन" तथा "मानस-मीमांसा' आदि पुस्तकें खूब प्रशस्ति प्राप्त कर चुकी हैं। इनके अतिरिक्त : नवीन मूल रामायण ज्योतिर्गीणतकौमुदी वियाहुत्त वंश का इतिहास श्रीरामचरितमुक्तावलि सत्यार्थ-दर्शन आदि कई उस्कृष्ट पुस्तकें भी आपने लिखी ।आपकी सभी पुस्तकें प्रकाशित हैं, शिवाय अंतिम पुस्तक "सत्यार्थ दर्शन" के। पुस्तक लेखन के अतिरिक्त आपके अनेक स्फुट लेख यदा-कदा 'चाँद' और 'गंगा' जैसी प्रतिष्टित पत्र-पत्रिकाओं में प्रकाशित होते रहे है । आपकी इहलीला 23 अक्टूबर 1951 ई०, को समाप्त हुई । 12 दिसम्बर 1932 को "गंगा" नामक प्रतिष्ठित पत्रिका में छपा आपका एक लेखन : चार्वाक को छोड़कर अन्य सभी भारतीय दार्शनिकों का मत है कि , जीवात्मा अपने शुभाशुभ कर्मो का फल भोगने के लिए बार-बार जन्म लिया करता है; और, यदि किसी एक जन्म का कर्मफल उसी जन्म में नही भोग गया, तो उसे भोगने के लिए जीवात्मा को दूसरा जन्म धारण करना पड़ता है। इस जन्म -मरण के झंझट से छुटकारा पा जाने का नाम मुक्ति है। इसी मुक्ति को कोई मोक्ष, कोई कैवल्य, कोई अपवर्ग तथा कोई निर्वाण नाम से अभिहित करते हैं। जीव, ईश्वर तथा प्रकृति के सम्यक ज्ञान को तत्वज्ञान कहते हैं। इस तत्वज्ञान का उदय होने पर जीव का कर्म -बन्धन छूट जाता है और वह मुक्त हो जाता है। इस लेख में यह दिखलाया जाएगा कि, यह मत केवल भ्रांत दार्शनिकों की कोरी कल्पना है। इसमें सार कुछ भी नही है। पहले तो इस विषय मे यह प्रश्न उठता है कि सृष्टि के आदि में जो मनुष्यादि प्राणी हुवे, उनका जन्म किस पूर्व जन्म के कर्म का फल था ? क्योंकि सृष्टि से पूर्व कोई प्राणी था ही नही, जो अपना कर्म-फल भोगने के लिए , सृष्टि होने के समय, जन्म - मरण रूपी घोर संकट में न्यायपूर्वक घसीट लाया जाय। अतः जन्म किसी कर्म के अधीन न होकर एक स्वतंत्र वस्तु है ।